open-index/open-wikipedia-markdown huggingface dataset:
Γεώργιος Καμάρας

Ο **Γεώργιος Καμάρας**, πραγματικό όνομα: **Γεώργιος Κατροδαύλης** (Κάτω Πατήσια 5 Μαϊου 1929 - Κηφισιά, 8 Φεβρουαρίου 2000) ήταν Έλληνας ποδοσφαιριστής. Το όνομά του έχει συνδεθεί με την ιστορία του Απόλλωνα Σμύρνης. Το στάδιο του Απόλλωνα, στην περιοχή της Ριζούπολης, ονομάζεται Γήπεδο Γεώργιος Καμάρας προς τιμήν του.

## Καριέρα σε συλλόγους
Ξεκίνησε να παίζει ποδόσφαιρο από μικρή ηλικία στις αλάνες της Νέας Φιλαδέλφειας και στα 15 ήταν ήδη σημαντικός παίκτης του Χαλκηδονικού, με το ταλέντο του να είναι εμφανές. Για αυτόν τον λόγο, πήγε να δοκιμαστεί στην Α.Ε.Κ., όμως απορρίφθηκε από τον προπονητή Γιώργο Νταϊσπάγγο, διότι θεωρούνταν μικρόσωμος.

Έναν χρόνο αργότερα, τα κατάφερε να υπογράψει στον Απόλλωνα Σμύρνης με προπονητή τον Ρώμυλο Φρονιμίδη. Έκανε ντεμπούτο το 1947 σε ένα φιλικό με τον Ολυμπιακό στο Καραϊσκάκη με το παιχνίδι να λήγει 0-0 και ο Καμάρας φέρεται να ήταν εντυπωσιακός. Εξελίχθηκε σε σημαντικό παίκτη της ομάδας, στην οποία έμεινε για όλη του την καριέρα, σκοράροντας 36 γκολ σε 61 παιχνίδια στην Α' Εθνική. Τη σεζόν 1962–63, μετά από 16 χρόνια συνεισφοράς, ο Καμάρας αποσύρθηκε.

## Διεθνής Καριέρα
Ο Καμάρας έπαιξε με την εθνική ομάδα της Ελλάδας 4 φορές, σκοράροντας μία φορά στο ντεμπούτο του στις 8 Μαρτίου 1954 σε μια νίκη με 0–2 εναντίον του Ισραήλ.

## Ονομασία
Το κανονικό επίθετο του Καμάρα ήταν Κατροδαύλης, αλλά στον Απόλλωνα πήρε το παρατσούκλι *Καμάρας* λόγω της μακρινής πάσας του που θύμιζε «καμάρα».

## Θάνατος
Τα τελευταία του χρόνια ο Καμάρας τα πέρασε σε κακή ψυχολογική κατάσταση, λόγω του θανάτου της κόρης του. Μάλιστα φέρεται να αγνοούνταν από την οικογένεια του από το 1995, μέχρι που εν τέλη βρέθηκε νεκρός στις 8 Φεβρουαρίου 2000 στο Αθηναϊκό προάστιο της Κηφισιάς.

Το 2003, σε γενική συνέλευση του Απόλλωνα συμφωνήθηκε η μετονομασία του γηπέδου της Ριζούπολης σε *«Γεώργιος Καμάρας»*, προς τιμήν του.

## Παραπομπές


## Πηγές
* Νεκρός σε παράγκα ο Γιώργος Καμάρας - Ποιο ήταν το πραγματικό όνομά του, sportday.gr
* Γιώργος Καμάρας, ο θρύλος του Απόλλωνα Σμύρνης, dieci10.gr
* Σαν σήμερα: Βρέθηκε νεκρός ο... εξαφανισμένος «θρύλος», Γεώργιος Καμάρας, flash.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Απόλλων Σμύρνης
Κατηγορία:Προπονητές ποδοσφαίρου Απόλλωνα Σμύρνης
Κ
Κατηγορία:Ποδοσφαιριστές Σούπερ Λιγκ Ελλάδας
Ιερά Επισκοπή Μπούνιας, Κισανγκάνι και Ανατολικού Κονγκό

Η **Ιερά Επισκοπή Μπούνιας, Κισανγκάνι και Ανατολικού Κονγκό** είναι από τις επισκοπές του Πατριαρχείου Αλεξανδρείας.

Στη δικαιοδοσία της Ιεράς Επισκοπής περιλαμβάνονται οι Επαρχίες Τσόπο (Tshopo), Άνω Ουέλε (Haut-Uele), Κάτω Ουέλε (Bas-Uele) και Ιτούρι (Ituri) της Λαϊκής Δημοκρατίας του Κονγκό.

Σημερινός επίσκοπος είναι ο Πολύκαρπος (Διαμαντόπουλος).

## Ιστορικά στοιχεία
Στην περιοχή έδρασαν στο παρελθόν οι πρωτεργάτες της Ορθοδοξίας στο Κονγκό, ο π. Χρυσόστομος Παπασαραντόπουλος και ο π. Χαρίτων Πνευματικάκις καθώς και ο Μητροπολίτης Πενταπόλεως Ιγνάτιος (Μαδενλίδης). Παρ' όλα αυτά, η συγκεκριμένη περιοχή της Επισκοπής, ποτέ δεν είχε συστηματική πνευματική και εκκλησιαστική οργάνωση, λόγω της μακρινής της απόσταση από τα ιεραποστολικά κέντρα του Κονγκό.

Στις 26 Νοεμβρίου 2018, με απόφαση της Ιεράς Συνόδου του Πατριαρχείου Αλεξανδρείας, ιδρύεται η Ιερά Επίσκοπή Κισανγκάνι, με απόσπαση από την Ιερά Μητρόπολη Κινσάσας και διορίζεται ως Πατριαρχικός Επίτροπος της νεοσύστατης Επισκοπής, από τον Πατριάρχη Αλεξανδρείας Θεόδωρο Β΄, ο ιεραπόστολος Αρχιμανδρίτης Πολύκαρπος Διαμαντόπουλος.

Στις 15 Φεβρουαρίου 2024, ο Αρχιμανδρίτης Πολύκαρπος εξελέγη από την Αγία και Ιερά Σύνοδο του Πατριαρχείου Αλεξανδρείας, πρώτος επίσκοπος της Ιεράς Επισκοπής Μπούνιας, Κισανγκάνι και Ανατολικού Κονγκό.

## Επισκοπικός κατάλογος

## Ναοί
* Ιερός Καθεδρικός Ναός Ευαγγελισμού της Θεοτόκου, Κισανγκάνι
* Ιερός Ναός Αγίας Άννης και Αγίου Νεκταρίου, Κισανγκάνι
* Ιερός Ναός Αγίου Νικολάου, Μπούνια
* Ιερός Ναός Αγίου Δημητρίου, Ιζίρο
* Ιερός Ναός Αγίας Βαρβάρας, Ιζίρο
* Ιερός Ναός Αγίων Αθανασίου και Λαζάρου, Τσόμια

## Παραπομπές

## Εξωτερικοί σύνδεσμοι
Επίσημη Ιστοσελίδα Ιεράς Επισκοπής Μπούνιας, Κισανγκάνι και Ανατολικού Κονγκό/

Μπούνιας, Κισανγκάνι και Ανατολικού Κονγκό
Καθεδρικός Ναός της Γεννήσεως του Χριστού (Κισινάου)

Ο **Καθεδρικός Ναός της Γεννήσεως του Χριστού** (ρουμανικά: *Catedrala Mitropolitană „Nașterea Domnului”*) είναι ο κύριος καθεδρικός ναός της Μολδαβικής Ορθόδοξης Εκκλησίας και βρίσκεται στο κέντρο του Κισινάου, της πρωτεύουσας της Μολδαβίας.

## Ιστορία
Ανεγέρθηκε υπό τον κυβερνήτη της Νέας Ρωσίας, πρίγκιπα Μιχαήλ Σεμιόνοβιτς Βορόντσοφ, και τον Μητροπολίτη Γαβριήλ Μπανουλέσκου-Μποντόνι το 1830. Ο καθεδρικός ναός χτίστηκε τη δεκαετία του 1830 σε νεοκλασικό στυλ από τον Αμπράμ Μέλνικοφ και τα έργα κατασκευής του άρχισαν το 1831 υπό την δημαρχία του Έλληνα Σταύρου Δήμου. Ο καθεδρικός ναός βομβαρδίστηκε κατά τη διάρκεια του Β' Παγκοσμίου Πολέμου και το καμπαναριό του καταστράφηκε από τους τοπικούς κομμουνιστές το 1962. Κατά τη σοβιετική περίοδο, η λατρεία απαγορεύτηκε και ο καθεδρικός ναός μετατράπηκε σε εκθεσιακό κέντρο. Επέστρεψε στον θρησκευτικό του σκοπό το 1989. Οι εργασίες αποκατάστασης συνεχίστηκαν από τότε μέχρι το 1996 και ένα νέο καμπαναριό κατασκευάστηκε το 1997.

Το 2016, η *Τράπεζα της Μολδαβίας* έκοψε ένα αναμνηστικό νόμισμα για να γιορτάσει την 180ή επέτειο από την κατασκευή του καθεδρικού ναού. Το ασημένιο νόμισμα είχε αξία 50 λέου και στη μία όψη απεικονιζόταν το Εθνόσημο της Δημοκρατίας της Μολδαβίας και στην άλλη μια εικόνα του Καθεδρικού Ναού της Γεννήσεως του Χριστού του Κισινάου.

## Περιγραφή
Το σχέδιο του Μέλνικοφ είναι νεοκλασικό. Η πρόσοψη είναι πολύ απλή και καθαρή με έξι δωρικούς κίονες που σηματοδοτούν την είσοδο.  Λόγω των πολυάριθμων επιθέσεων που υπέστη ο καθεδρικός ναός με την πάροδο του χρόνου, το κτίριο έχει υποστεί αρκετές αναστηλώσεις και αλλαγές στο σχήμα του. Για παράδειγμα, ο τωρινός τρούλος από τσιμέντο και ο σταυρός του στην κορυφή προσθέθηκαν και οι δύο το 1997, πάνω από το προηγούμενο κτίριο. Το εσωτερικό ήταν εντελώς κενό κατά τη σοβιετική περίοδο. Σήμερα, οι εσωτερικοί τοίχοι είναι και πάλι αγιογραφημένοι ορθόδοξα.

File:Chisinau riot 2009-04-07 23.jpg|Κατά τη διάρκεια διαμαρτυριών για τις βουλευτικές εκλογές του 2009
Catedral de la Natividad, Chisináu, Moldavia, 2023-11-03, DD 84-86 HDR.jpg|Καμπαναριό
Catedral de la Natividad, Chisináu, Moldavia, 2023-11-03, DD 30.jpg|Το καμπαναριό και στο βάθος ο καθεδρικός ναός
Catedral de la Natividad, Chisináu, Moldavia, 2023-11-03, DD 36-38 HDR.jpg|Το τέμπλο
File:25 річниці незалежності Молдови 04.jpg|Η μολδαβική σημαία μπροστά από τον καθεδρικό ναό


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Μολδαβία
Κατηγορία:Κισινάου
Κισιναου
Ιερά Μητρόπολις Λιβύης

Η **Ιερά Μητρόπολις Λιβύης** είναι μια τις επαρχίες του Πατριαρχείου Αλεξανδρείας.

Στην πνευματική δικαιοδοσία της Μητροπόλεως περιλαμβάνεται το Κράτος της Λιβύης.

Σημερινός μητροπολίτης είναι ο Γεννάδιος (Στάντζιος).

## Ιστορικά στοιχεία
Πρώτη αναφορά στην Ιερά Μητρόπολη Λιβύης, γίνεται τον Ιούλιο του 1797, με την χειροτονία του Μητροπολίτη Λιβύης Κωνσταντίνου Παγκώστα, του μετέπειτα Πατριάρχη Αλεξανδρείας Θεόφιλου Γ'.

Στις 20 Απριλίου 1847, υπάρχει η πρώτη αναφορά στην Ιερά Μητρόπολη Λιβύης, με την εκλογή του Αρχιμανδρίτη Ιερόθεου Σταφυλοπάτη σε πρώτο Μητροπολίτη Λιβύης. Την ίδια ημέρα, μετά τη χειροτονία του, εκλέγεται ως Πάπας και Πατριάρχης Αλεξανδρείας και πάσης γης Αιγύπτου Ιερόθεος Β΄. Στις 16 Νοεμβρίου 1847, εκλέγεται Μητροπολίτης Λιβύης από τον Πατριάρχη Ιερόθεο Β', ο Ιερομόναχος Καλλίστρατος Σιναΐτης, ο οποίος τον Ιούνιο του 1849 εγκαταστάθηκε στο Βουκουρέστι και ανέλαβε καθήκοντα ηγουμένου του Ιερού Μετοχίου - Ιεράς Μονής Ζλαταρίου.

Η Ιερά Μητρόπολη ιδρύεται με Πατριαρχικό και Συνοδικό Τόμο το 1866. Μετά τον θάνατο του Μητροπολίτη Λιβύης Ιγνατίου, το 1899, η Ιερά Μητρόπολη μετονομάζεται σε Ιερά Μητρόπολη Τριπόλεως.

Στις 27 Νοεμβρίου 1958, με απόφαση της Ιεράς Συνόδου του Πατριαρχείου Αλεξανδρείας, η Μητρόπολη προσαρτήθηκε στην Ιερά Μητρόπολη Καρθαγένης. 

Στις 27 Οκτωβρίου 2004, με νέο Πατριαρχικό και Συνοδικό Τόμο, επανιδρύεται η Μητρόπολη Τριπόλεως με απόσπαση από τη Μητρόπολη Καρθαγένης.  Στις 15 Φεβρουαρίου 2024, η Ιερά Μητρόπολις Τριπόλεως μετονομάστηκε σε Ιερά Μητρόπολη Λιβύης.

## Επισκοπικός κατάλογος

## Ναοί
* Ιερός Καθεδρικός Ναός Αγίου Γεωργίου, Τρίπολη
* Ιερός Ναός Ευαγγελισμού της Θεοτόκου, Βεγγάζη

Λιβύης
Εθνοσυνέλευση (Τσαντ)

Η **Εθνοσυνέλευση** (· ) είναι η κάτω βουλή του Κοινοβουλίου του Τσαντ. Οι βουλευτές της Εθνοσυνέλευσης εκλέγονται για πενταετή θητεία.

## Νομοθετική ιστορία
Το Αποικιακό Τσαντ είχε τέσσερις συνελεύσεις από το 1947 έως το 1959. Ήταν το **Συμβούλιο Αντιπροσώπων** (1947) και οι **Εδαφικές και Νομοθετικές Συνελεύσεις** των ετών 1952, 1957 και 1959.

Το **Συμβούλιο Αντιπροσώπων** από το 1947 έως το 1952 είχε 30 μέλη εκλεγμένα για πέντε χρόνια. Είχε διοικητικές και οικονομικές αρμοδιότητες. Περιελάμβανε λευκούς Γάλλους και Αφρικανούς συμβούλους. Πρόεδροι του ήταν ο Αλμπέρ Μπλανσάρ (1947–1951) και ο Γουίλιαμ Ταρντριού (1951–1952).

Η **Εδαφική Συνέλευση** είχε 45 μέλη που εκλέχθηκαν για πρώτη φορά τον Μάρτιο του 1952. Τα μέλη ανήκαν στη συντηρητική δεξιά (UDT-RPF) και στην προοδευτική αριστερά (PPT/RDA και Ανεξάρτητο Σοσιαλιστικό Κόμμα του Τσαντ). Πρόεδρος ήταν ο Γουίλιαμ Ταρντριού (1952–1957) και ο Σαχουλμπά Γκοντσομέ (1957–1959). Η συνέλευση επένδυσε το πρώτο Κυβερνητικό Συμβούλιο του Τσαντ τον Μάιο του 1957.

Η μονοθάλαμη **Νομοθετική Συνέλευση** ιδρύθηκε στις 31 Μαΐου 1959. Η μονοθάλαμη **Εθνοσυνέλευση** ήταν το νομοθετικό σώμα υπό την πολιτική αυταρχική εξουσία του Ενγκάρτα Τομπαλμπάγιε από το 1960 έως το 1975. Το πολυκομματικό σύστημα καταργήθηκε τον Ιανουάριο του 1962.

Το Τσαντ είχε **Μεταβατικά Συμβουλευτικά Επιμελητήρια** από το 1975 έως το 1993 υπό στρατιωτική διακυβέρνηση. Οι συνελεύσεις ήταν το Εθνικό Συμβούλιο Ένωσης (1978), το Εθνικό Συμβουλευτικό Συμβούλιο (1982) και το Μεταβατικό Συμβούλιο της Δημοκρατίας (1991).

Το **Ανώτατο Μεταβατικό Συμβούλιο** είχε νομοθετικές αρμοδιότητες από το 1993 έως το 1997, έως ότου η εκλεγμένη **Εθνοσυνέλευση** το αντικατέστησε το 1997. Ο αριθμός των μελών της Εθνοσυνέλευσης αυξήθηκε από 125 το 1997 σε 155 το 2002 και σε 188 το 2011. Στις 20 Απριλίου 2021, μετά τον θάνατο του ποέδρου Ιντρίς Ντεμπί, η Εθνοσυνέλευση διαλύθηκε και οι αρμοδιότητές της αναλήφθηκαν από το Μεταβατικό Στρατιωτικό Συμβούλιο, μια χούντα υπό την ηγεσία του γιου του Ντεμπί. Η Εθνοσυνέλευση αντικαταστάθηκε από στρατιωτική διακυβέρνηση το 2021. Το Εθνικό Μεταβατικό Συμβούλιο ανέλαβε τη θέση του τον Οκτώβριο του 2021.

Το 2024 το νέο σύνταγμα του Τσαντ προβλέπει ένα δικομματικό νομοθετικό σώμα αποτελούμενο από τη **[[Γερουσία του Τσαντ|Γερουσία]]** και την **Εθνοσυνέλευση**. Η νεοεκλεγείσα Εθνοσυνέλευση αντικατέστησε το Εθνικό Μεταβατικό Συμβούλιο τον Φεβρουάριο του 2025.

## Τελευταίες εκλογές (2024)

## Πρόεδροι της Εθνοσυνέλευσης

### Νομοθετικοί πρόεδροι (1959–1993)

### Πρόεδροι του Ανώτατου Μεταβατικού Συμβουλίου (CST, 1993–1997)

### Πρόεδροι της Εθνοσυνέλευσης του Τσαντ (1997-2021)

### Πρόεδρος του Μεταβατικού Εθνικού Συμβουλίου

### Πρόεδροι της Εθνοσυνέλευσης του Τσαντ (2025-)

## Παραπομπές


Τσαντ
TV Ροδόπη

Το **TV Ροδόπη** ήταν ο πρώτος ιδιωτικός τηλεοπτικός σταθμός της Κομοτηνής.

Ξεκίνησε τη λειτουργία του το Σεπτέμβριο του 1991, σε μια περίοδο όπου η τηλεοπτική ενημέρωση στην Περιφέρεια Ανατολικής Μακεδονίας και Θράκης περιοριζόταν αποκλειστικά στα κρατικά κανάλια.

Από τις 14 Οκτωβρίου 2024, το TV Ροδόπη διέκοψε την επίγεια μετάδοσή του μέσω Digea συνεχίζοντας την παρουσία του διαδικτυακά μέσα από την ιστοσελίδα rodopiflix.gr, διαθέσιμο και μέσω εφαρμογής για Android TV, tablet και κινητά.

## Παραπομπές


Κατηγορία:Πρώην ελληνικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1991
Κβαντικό γυροσκόπιο

Το **κβαντικό γυροσκόπιο** είναι μια πολύ ευαίσθητη συσκευή για τη μέτρηση της γωνιακής περιστροφής με βάση τις αρχές της κβαντομηχανικής. Η πρώτη από αυτές κατασκευάστηκε από τον Richard Packard και τους συναδέλφους του στο Πανεπιστήμιο της Καλιφόρνια, στο Μπέρκλεϋ. Η εξαιρετική ευαισθησία σημαίνει ότι θεωρητικά, μια μεγαλύτερη έκδοση θα μπορούσε να ανιχνεύσει φαινόμενα όπως ελάχιστες αλλαγές στον ρυθμό περιστροφής της γης.

## Αρχή
Το 1962, ο διδακτορικός φοιτητής του Πανεπιστημίου Cambridge, Brian Josephson, υπέθεσε ότι ένα ηλεκτρικό ρεύμα θα μπορούσε να ταξιδέψει μεταξύ δύο υπεραγώγιμων υλικών ακόμη και όταν χωρίζονταν από ένα λεπτό μονωτικό στρώμα. Ο όρος *φαινόμενο Josephson* έχει καταλήξει να αναφέρεται γενικά στις διαφορετικές συμπεριφορές που εμφανίζονται σε οποιαδήποτε δύο ασθενώς συνδεδεμένα μακροσκοπικά κβαντικά συστήματα - συστήματα που αποτελούνται από μόρια που όλα διαθέτουν πανομοιότυπες κυματικές ιδιότητες. Μεταξύ άλλων, το φαινόμενο Josephson σημαίνει ότι όταν δύο υπερρευστά (ρευστά μηδενικής τριβής) συνδέονται χρησιμοποιώντας έναν ασθενή κρίκο και ασκείται πίεση στο υπερρευστό στη μία πλευρά ενός ασθενούς κρίκου, το ρευστό θα ταλαντώνεται από τη μία πλευρά του ασθενούς κρίκου στην άλλη.

Αυτό το φαινόμενο, γνωστό ως κβαντικό σφύριγμα, συμβαίνει όταν ασκείται πίεση για να ωθηθεί ένα υπερρευστό μέσα από μια πολύ μικρή τρύπα, κάπως όπως παράγεται ήχος φυσώντας αέρα μέσα από μια συνηθισμένη σφυρίχτρα. Ένας δακτυλιοειδής σωλήνας γεμάτος με υπερρευστό, μπλοκαρισμένος από ένα φράγμα που περιέχει μια μικροσκοπική τρύπα, θα μπορούσε καταρχήν να χρησιμοποιηθεί για την ανίχνευση διαφορών πίεσης που προκαλούνται από αλλαγές στην περιστροφική κίνηση του δακτυλίου, λειτουργώντας ουσιαστικά ως ένα ευαίσθητο γυροσκόπιο. Το υπερρευστό σφύριγμα αποδείχθηκε για πρώτη φορά χρησιμοποιώντας ήλιο-3, το οποίο έχει το μειονέκτημα ότι είναι σπάνιο και ακριβό, και απαιτεί εξαιρετικά χαμηλή θερμοκρασία (μερικά χιλιοστά του Kelvin). Το κοινό ήλιο-4, το οποίο παραμένει υπερρευστό στους 2 Kelvin, είναι πολύ πιο πρακτικό, αλλά το κβαντικό σφύριγμά του είναι πολύ αδύναμο για να ακουστεί με μία μόνο οπή πρακτικού μεγέθους. Αυτό το πρόβλημα ξεπεράστηκε χρησιμοποιώντας φράγματα με χιλιάδες οπές, στην πραγματικότητα μια χορωδία κβαντικών σφυριγμάτων που παράγουν ηχητικά κύματα που ενισχύονται το ένα το άλλο μέσω εποικοδομητικής συμβολής.

## Εξίσωση
:I_c \propto \cos \pi \frac{2 \Omega \cdot A}{\kappa_s}
Όπου \Omega είναι το διάνυσμα περιστροφής, A είναι το διάνυσμα εμβαδού και \kappa_s είναι το κβάντο κυκλοφορίας του ηλίου-3.

## Πηγές
* 
* 
* 

Κατηγορία:Υπεραγωγιμότητα
Κατηγορία:Κβαντική μηχανική
Εξτρεμαδούρα ΟΝ

Η **Εξτρεμαδούρα ΟΝ** *(Extremadura Unión Deportiva)* ήταν ισπανική ποδοσφαιρική ομάδα με έδρα το Αλμεντραλέχο, στην αυτόνομη κοινότητα της ομώνυμης Εξτρεμαδούρα. Ιδρύθηκε το 2007 και έπαιξε τελευταία φορά στον πρώτο όμιλο της Πριμέρα Ντιβιζιόν ΡΦΕΦ τη σεζόν 2021-22, παίζοντας τους εντός έδρας αγώνες στο *Εστάδιο Φρανσίσκο ντε λα Χέρα*.

## Ιστορία

Η *Εξτρεμαδούρα Ουνιόν Ντεπορτίβα* ιδρύθηκε το 2007,  καθώς ο ήδη  πάρχων ύλλογος της ΚΦ Εξτρεμαδούρα αντιμετώπιζε σοβαρά οικονομικά προβλήματα, τα οποία θα οδηγούσαν στη διάλυσή του τρία χρόνια αργότερα.

Σε μόλις τρεις σεζόν, ο σύλλογος έφτασε στην τρίτη κατηγορία του ισπανικού ποδοσφαίρου, έχοντας κερδίσει στα πλέι οφ του 2010 την Ατλέτικο Μάντσα Ρεάλ τον Ιούνιο του 2010. Ωστόσο, τερμάτισε 19η και τελευταία (λόγω της αποχώρησης της *Cerro de Reyes Badajoz Atlético* από τη διοργάνωση) στην πρώτη της σεζόν, υποβιβαζόμενη αμέσως πίσω.

Η Εξτρεμαδούρα κέρδισε τον όμιλο της τέταρτης κατηγορίας το 2013 και προκρίθηκε για πρώτη φορά στο Κύπελλο Ισπανίας. Εκεί, έχασαν με 2–1 εντός έδρας από την Αλμπαθέτε στον πρώτο γύρο.

Το 2016, η Εξτρεμαδούρα προβιβάστηκε ξανά στη Σεγούντα Ντιβιζιόν Β με συνολική νίκη 2–0 επί της της ΟΒ Κονκουένσε στα πλέι οφ. Το 2018, ο σύλλογος προβιβάστηκε για πρώτη φορά στη Σεγούντα Ντιβιζιόν, αφού νίκησε την Καρταχένα με συνολικό σκορ 1–0 στον τελευταίο γύρο των πλέι οφ. 

Ένα από τα αστέρια της άνοδου της Εξτρεμαδούρα ήταν ο Ενρίκ Γκαγιέγκο, ο οποίος έφτασε στα μισά της σεζόν από την  ΟΕ Κορνέγια και σκόραρε 15 γκολ σε 19 αγώνες στην πρώτη του επαγγελματική σεζόν σε ηλικία 32 ετών, πριν φύγει για την ομάδα της Λα Λίγα, ΣΝ Ουέσκα τον Ιανουάριο του 2019 για 2 εκατομμύρια ευρώ. Αφού έπεσε στη ζώνη του υποβιβασμού περίπου σε αυτό το σημείο της σεζόν, ο σύλλογος απέλυσε τον Ρόντρι και προσέλαβε τον Μανουέλ Μοσκέρα, ο οποίος εξασφάλισε την παραμονή της ομάδας. Το τέλος της σεζόν σηματοδοτήθηκε επίσης από τον θάνατο του βετεράνου εξτρέμ Χοσέ Αντόνιο Ρέγες σε τροχαίο ατύχημα.

Τον Ιούλιο του 2020, η Εξτρεμαδούρα υποβιβάστηκε στην τρίτη κατηγορία μετά την ήττα με ένα γκολ εκτός έδρας από την Κάδιθ, εν μέσω προβλημάτων μεταξύ του προέδρου του συλλόγου και των μετόχων.  Ο σύλλογος αντιμετώπισε οικονομικές δυσκολίες κατά το μεγαλύτερο μέρος της σεζόν 2021–22, με αρκετούς παίκτες να επιλέγουν να φύγουν κατά τη διάρκεια της χειμερινής μεταγραφικής περιόδου.

Η Εξτρεμαδούρα άλλαξε ιδιοκτησία τον Ιανουάριο του 2022, αλλά καθώς τα οικονομικά προβλήματα δεν είχαν λυθεί, οι παίκτες ξεκίνησαν απεργία τον Φεβρουάριο. Στις 28 Φεβρουαρίου, μετά από δύο συνεχόμενες μη εμφανίσεις στη διοργάνωση, ο σύλλογος αποβλήθηκε από την κατηγορία. Η ΡΦΕΦ επιβεβαίωσε την απόφαση στις 2 Μαρτίου, με αποτέλεσμα ο σύλλογος να υποβιβαστεί αμέσως και να μη μπορεί να διεκδικήσει άνοδο την επόμενη αγωνιστική περίοδο.

Τον Μάιο του 2022, καθώς ο σύλλογος βρισκόταν ήδη σε διαδικασία εκκαθάρισης, ιδρύθηκε στην πόλη ένας νέος σύλλογος με το όνομα *ΚΔ Εξτρεμαδούρα 1924*, με στόχο την εξασφάλιση της θέσης της Εξτρεμαδούρα ΟΝ στη Σεγούντα Ντιβισιόν ΡΦΕΦ.

## Παραπομπές


Κατηγορία:Ποδοσφαιρικές ομάδες Ισπανίας

Κατηγορία:Ιδρύσεις ποδοσφαιρικών ομάδων το 2007
C5H9F

* Ο γενικός μοριακός τύπος **C<sub>5</sub>H<sub>9</sub>F** μπορεί να αναφέρεται στα ακόλουθα 24 ισομερή θέσης:

# 1-φθορο-1-πεντένιο με ημισυντακτικό τύπο CH3(CH2)2CH=CHF, σε δυο (2) γεωμετρικά ισομερή.
# 2-φθορο-1-πεντένιο με ημισυντακτικό τύπο CH3(CH2)2CF=CH2.
# 3-φθορο-1-πεντένιο με ημισυντακτικό τύπο CH3CH2CHFCΗ=CH2, σε δυο (2) οπτικά ισομερή.
# 4-φθορο-1-πεντένιο με ημισυντακτικό τύπο CH3CHFCH2CΗ=CH2, σε δυο (2) οπτικά ισομερή.
# 5-φθορο-1-πεντένιο με ημισυντακτικό τύπο FCH2(CH2)2CΗ=CH2.
# 1-φθορο-2-πεντένιο με ημισυντακτικό τύπο CH3CH2CH=CHCH2F, σε δυο (2) γεωμετρικά ισομερή.
# 2-φθορο-2-πεντένιο με ημισυντακτικό τύπο CH3CH2CH=CFCH3, σε δυο (2) γεωμετρικά ισομερή.
# 3-φθορο-2-πεντένιο με ημισυντακτικό τύπο CH3CH2CF=CHCH3, σε δυο (2) γεωμετρικά ισομερή.
# 4-φθορο-2-πεντένιο με ημισυντακτικό τύπο CH3CHFCH=CHCH3, σε δυο (2) γεωμετρικά ισομερή και δυο (2) οπτικά ισομερή.
# 5-φθορο-2-πεντένιο με ημισυντακτικό τύπο FCH2CH2CH=CHCH3, σε δυο (2) γεωμετρικά ισομερή.
# 2-μεθυλο-1-φθορο-1-βουτένιο με ημισυντακτικό τύπο CH3CH2C(CH3)=CHF, σε δυο (2) γεωμετρικά ισομερή.
# 3-μεθυλο-1-φθορο-1-βουτένιο με ημισυντακτικό τύπο (CH3)2CHCH=CHF, σε δυο (2) γεωμετρικά ισομερή.
# 2-μεθυλο-3-φθορο-1-βουτένιο με ημισυντακτικό τύπο CH3CHFC(CH3)=CH2, σε δυο (2) οπτικά ισομερή.
# 3-μεθυλο-2-φθορο-1-βουτένιο με ημισυντακτικό τύπο (CH3)2CHCF=CH2.
# 3-μεθυλο-3-φθορο-1-βουτένιο με ημισυντακτικό τύπο (CH3)2CFCH=CH2.
# 2-μεθυλο-4-φθορο-1-βουτένιο με ημισυντακτικό τύπο FCH2CH2C(CH3)=CH2.
# 3-μεθυλο-4-φθορο-1-βουτένιο με ημισυντακτικό τύπο FCH2CH(CH3)CH=CH2, σε δυο (2) οπτικά ισομερή.
# 2-μεθυλο-1-φθορο-2-βουτένιο με ημισυντακτικό τύπο CH3CH=CHCH2F, σε δυο (2) γεωμετρικά ισομερή.
# 3-μεθυλο-1-φθορο-2-βουτένιο με ημισυντακτικό τύπο (CH3)2C=CHCH2F.
# 3-μεθυλο-2-φθορο-2-βουτένιο με ημισυντακτικό τύπο CH3CF=C(CH3)2.
# Φθοροκυκλοβουτάνιο με γραμμικό τύπο 100 px.
# 1-μεθυλο-1-φθοροκυκλοπροπάνιο με γραμμικό τύπο 100 px.
# 2-μεθυλο-1-φθοροκυκλοπροπάνιο με γραμμικό τύπο 100 px.
# Κυκλοπροπυλοφθορομεθάνιο με γραμμικό τύπο 100 px.

Κατηγορία:C5
Κατηγορία:Οργανικές ενώσεις φθορίου
Κατηγορία:Αποσαφηνίσεις χημικών τύπων
Κατηγορία:Ακόρεστες ενώσεις
Ιερά Μητρόπολις Κανάγκας

Η **Ιερά Μητρόπολις Κανάγκας**, είναι μια τις επαρχίες του Πατριαρχείου Αλεξάνδρειας.

Στη δικαιοδοσία της Μητρόπολης περιλαμβάνονται οι Επαρχίες Κασάι, Κεντρικό Κασάι, Ανατολικό Κασάι, Λομάμι και Σανκούρου της Λαϊκής Δημοκρατίας του Κονγκό.

Σημερινός μητροπολίτης διατελεί ο Χαρίτων (Μουσουνγκάι).

## Ιστορικά στοιχεία
Στις 30 Νοεμβρίου 2017 διορίστηκε από τον Πατριάρχη Αλεξανδρείας Θεόδωρο Β΄ και την Ιερά Σύνοδο του Πατριαρχείου Αλεξανδρείας, Πατριαρχικός Επίτροπος Κανάγκας ο Πρωτοσύγκελλος της Ιεράς Μητροπόλεως Κινσάσας Αρχιμανδρίτης Θεοδόσιος Τσιτσιβός.

Η Ιερά Μητρόπολη Κανάγκας ιδρύθηκε με Πατριαρχικό και Συνοδικό Τόμο, στις 26 Νοεμβρίου 2018, μετά από πρόταση του Πατριάρχη Αλεξανδρείας Θεοδώρου Β΄ και απόφαση της Ιεράς Συνόδου του Πατριαρχείου Αλεξανδρείας, εκλέγοντας τον μέχρι τότε Πατριαρχικό Επίτροπο Αρχιμανδρίτη Θεοδόσιο πρώτο μητροπολίτη.. Η χειροτονία του σε επίσκοπο έγινε στον Ιερό Ναό Αγίου Νικολάου Καΐρου, στις 6 Δεκεμβρίου 2018 και ενθρονίστηκε στον Ιερό Καθεδρικό Ναό του Αγίου Ανδρέου Κανάγκας, από τον Πατριάρχη Αλεξανδρείας Θεόδωρο, στις 24 Φεβρουαρίου 2019.

## Επισκοπικός κατάλογος

## Ναοί και Μονές
### Ναοί
* Ιερός Καθεδρικός Ναός Αγίου Ανδρέου, Κανάγκα
* Ιερός Ναός Αγίου Ανδρέου (παλαιός), Κανάγκα
* Ιερός Ναός Αναλήψεως του Σωτηρος, Κανάγκα
* Ιερός Ναός Οσίου Παϊσίου του Αγιορείτου, Κανάγκα
* Ιερός Ναός Πάντων των Αγίων της Αφρικής, Κανάγκα
* Ιερός Ναός Αγίας Σοφίας, Λουκόνγκα
* Ιερός Ναός Αγίας Βαρβάρας, Ματάμπα
* Ιερός Ναός Αγίου Ανδρέου, Καμπίντα
* Ιερός Ναός Αγίας Τριάδος, Καμπίντα
* Ιερός Ναός Ζωοδόχου Πηγής, Τσιλούμπα
* Ιερός Ναός Αγίων Αθανασίου και Κυρίλλου Πατριαρχών Αλεξανδρείας, Λουκαλάμπα
* Ιερός Ναός Ευαγγελισμού της Θεοτόκου, Μπιλόμπα
* Ιερός Ναός Κοιμήσεως της Θεοτόκου, Μπάλα
* Ιερός Ναός Αγίου Αχιλλείου, Μπουζουμάῒ
* Ιερός Ναός Μεταμορφώσεως του Σωτήρος, Μουκάμπα
* Ιερός Ναός Αγίου Ιωάννη Χρυσοστόμου, Τσικάπα
* Ιερός Ναός Αγίων Αποστόλων Πέτρου και Παύλου, Τσικάπα

### Μονές
* Ιερά Μονή Εισοδίων της Θεοτόκου Κανάγκας

## Παραπομπές

## Εξωτερικοί σύνδεσμοι

* Σελίδα Facebook της Ιεράς Μητροπόλεως Κανάγκας

Κανάγκας
Κουλτουράλ Λεονέσα

Η **Κουλτουράλ Λεονέσα** *(Cultural y Deportiva Leonesa)* είναι μια ισπανική ποδοσφαιρική ομάδα με έδρα τη Λεόν, στην αυτόνομη κοινότητα της Καστίλλης και Λεόν. Ιδρύθηκε στις 5 Αυγούστου 1923 και αγωνίζεται σήμερα στη Σεγούντα Ντιβιζιόν, παίζοντας τους εντός έδρας αγώνες στο *Εστάδιο Ρέινο ντε Λεόν*, με χωρητικότητα 13.346 θέσεων.

Τη σεζόν 2014–15, ο σύλλογος έφτιαξε ια εμφάνιση σχεδιασμένη να μοιάζει με σμόκιν. Η φανέλα, η οποία προσέλκυσε τεράστια προσοχή στα μέσα ενημέρωσης και στα μέσα κοινωνικής δικτύωσης, φορέθηκε σε έναν φιλανθρωπικό αγώνα πριν από την έναρξη της σεζόν για την υποστήριξη τοπικών φιλανθρωπικών οργανώσεων για οικογένειες μεταλλωρύχων.

## Ιστορία

Η *Cultural y Deportiva Leonesa* ιδρύθηκε στις 5 Αυγούστου 1923.

Το 1926, η Κουλτουράλ Λεονέσα κέρδισε το Περιφερειακό πρωτάθλημα και το 1929 έπαιξε στον Σεγούντα Ντιβισιόν Β και προβιβάστηκε στη δεύτερη κατηγορία.

Το 1931, ο σύλλογος σταμάτησε τη δραστηριότητά του και δημιουργήθηκαν αρκετές ομάδες στην πόλη με στόχο την αντικατάστασή του, αλλά μετά τον Ισπανικό Εμφύλιο Πόλεμο, η Κουλτουράλ Λεόνεσα επέστρεψε στη διοργάνωση.

Το 1955, η Κουλτουράλ ανέβηκε για πρώτη φορά στη Λα Λίγα, αλλά μπόρεσε να παίξει μόνο μία σεζόν στην κορυφαία ισπανική κατηγορία.

Το 2011, ο σύλλογος υποβιβάστηκε στην Τερθέρα Ντιβισιόν λόγω ανεξόφλητων χρεών προς τους παίκτες και χρειάστηκε δύο χρόνια για να ανακτήσει τη θέση του στην τρίτη κατηγορία. Το 2015, η Ακαδημία Ασπάιρ του Κατάρ αγόρασε το 99% των μετοχών του συλλόγου, γλυτώνοντας τον έτσι από τη διάλυση.

Στις 28 Μαΐου 2017, η  ουλτουράλανέβηκε στη Σεγούντα Ντιβιζιόν μετά από 42 χρόνια, νικώντας την Μπαρτσελόνα Β στα πλέι οφ ανόδου. Στις 3 Ιανουαρίου 2018, η Λιντς Γιουνάιτεντ ανακοίνωσε επίσημη συνεργασία με την Ακαδημία Ασπάιρ ιδιοκτήτρια της Κουλτουράλ Λεονέσα, στο Κατάρ. Η συνεργασία έφερε τους παίκτες της Λιντς, Γιοσούκε Ιντεγκούτσι και Ουασίμ Μπούι, να ενταχθούν και οι δύο στην Κουλτουράλ Λεονέσα με τη μορφή δανεισμού, στο πλαίσιο της μοναδικής αυτής συνεργασίας.

Στις 2 Ιουνίου 2018, η Κουλτουράλ υποβιβάστηκε στην τρίτη κατηγορία, μετά την ήττα της από τη Νουμάνθια την τελευταία αγωνιστική. Την περίοδο 2018–19 ο σύλλογος αγωνίστηκε στον 1ο όμιλο της Σεγούντα Ντιβισιόν Β και πάλεψε για την άνοδο στη δεύτερη κατηγορία. Αλλά τερμάτισε μόνο στην 5η θέση. Ο σύλλογος είχε ένα καλό ξεκίνημα στη σεζόν 2019–20, καταλαμβάνοντας τη 2η θέση μετά από 16 αγώνες. Την περίοδο 2019–2020, κέρδισε την Ατλέτικο Μαδρίτης στον γύρο των 32 του Κυπέλλου Ισπανίας.

Στις 2 Δεκεμβρίου 2020, η Κουλτουράλ προσέλαβε τον Ινίγκο Ιντιάκεθ ως προπονητή, ο οποίος προήλθε από τη Λούτον Τάουν στην Τσάμπιονσιπ και προηγουμένως από τις Λέστερ Σίτι και Ντέρμπι Κάουντι.

Στις 24 Μαΐου 2025, η Κουλτουράλ ανέβηκε στη Σεγούντα Ντιβισιόν μετά από ισοπαλία 1-1 εναντίον της Ανδόρρας και χάρη σε ένα ανώτερο ρεκόρ στις μεταξύ τους αναμετρήσεις εναντίον της δευτεραθλήτριας Πομφερραδίνα, επέστρεψε μετά από 7 χρόνια απουσίας.

## Παραπομπές


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1923
Μπράντον Λι

Ο **Μπράντον Μπρους Λι** (1 Φεβρουαρίου 1965 - 31 Μαρτίου 1993) ήταν Αμερικανός ηθοποιός και πολεμικός καλλιτέχνης. Καθιερώνοντας τον εαυτό του ως ανερχόμενο αστέρι ταινιών δράσης στις αρχές της δεκαετίας του 1990, ο Λι εξασφάλισε τον ρόλο που έμελλε να είναι η πρωτοποριακή του επιτυχία ως Έρικ Ντρέιβεν στην υπερφυσική ταινία υπερηρώων *[[Το Κοράκι (ταινία, 1994)|Το Κοράκι]]* (1994). Ωστόσο, η καριέρα και η ζωή του Λι κόπηκαν απότομα από τον τυχαίο θάνατό του κατά τη διάρκεια της παραγωγής της ταινίας.

Ο Λι ήταν γιος του πολεμικού καλλιτέχνη και σταρ του κινηματογράφου Μπρους Λι, ο οποίος πέθανε όταν ο Μπράντον ήταν οκτώ ετών. Ο Λι, ο οποίος ακολούθησε τα βήματα του πατέρα του, εκπαιδεύτηκε σε πολεμικές τέχνες, όπως το Τζιτ Κουν Ντο, το Γουίν Τσουν, το Εσκρίμα, το Σιλάτ και το Μουάι Τάι, και σπούδασε υποκριτική στο Κολλέγιο Έμερσον και στο Lee Strasberg Theater and Film Institute. Ο Λι ξεκίνησε την καριέρα του με πρωταγωνιστικούς ρόλους στην ταινία δράσης *Η θύελλα που σαρώνει* (1986) και στην ταινία *Laser Mission* (1989). Ο Λι εμφανίστηκε επίσης σε δύο spin-off της σειράς *Kung Fu* της δεκαετίας του 1970, στην τηλεοπτική ταινία *Kung Fu: The Movie* (1986) και στο πιλοτικό επεισόδιο *Kung Fu: The Next Generation* (1987).

Μεταβαίνοντας σε παραγωγές του Χόλιγουντ, ο Λι πρωταγωνίστησε για πρώτη φορά στην ταινία της Warner Bros., το *Σκληρή αναμέτρηση στο Μικρό Τόκιο* (1991), με συμπρωταγωνιστή τον Ντολφ Λούντγκρεν. Ενώ η ταινία δεν είχε καλή απήχηση στο κοινό και τους κριτικούς κατά την κυκλοφορία της, αργότερα έγινε μια cult ταινία. Αυτό ακολούθησε με έναν πρωταγωνιστικό ρόλο στην ταινία *Γρήγορος σαν την φωτιά* (1992), που παράγεται από την 20th Century Fox. Ο Λι, μαζί με τον Τζεφ Ιμάντα, πιστώνεται επίσης για τη χορογραφία των σκηνών του αγώνα, που περιείχαν στοιχεία του Τζιτ Κουν Ντο. Αν και η ταινία δεν έγινε καλά δεκτή, οι κριτικοί επαινέονταν την παρουσία του Λι στην οθόνη. 

Αφού επιλέχτηκε για τον πρωταγωνιστικό ρόλο στο *Το Κοράκι*, ο Λι είχε γυρίσει σχεδόν όλες τις σκηνές του όταν τραυματίστηκε θανάσιμα στα γυρίσματα από έναν πυροβολισμό. Ο Λι έλαβε μετά θάνατον επαίνους για την ερμηνεία του, ενώ η ταινία σημείωσε εμπορική και κριτική επιτυχία. Η καριέρα του έχει παραλληλιστεί με αυτήν του πατέρα του, καθώς και οι δύο πέθαναν νέοι πριν από την κυκλοφορία των πρωτοποριακών ταινιών τους.

## Παραπομπές


## Εξωτερικοί σύνδεσμοι
* Ο Μπράντον Λι στο Βρετανικό Ινστιτούτο Κινηματογράφου.
* 

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Γιένιφερ Χέερλινγκς-Σίμονς

Η **Γιένιφερ Χέερλινγκς-Σίμονς** (πατρικό όνομα: **Σίμονς**; γεννημένη στις 5 Σεπτεμβρίου 1953) είναι Σουριναμέζα ιατρός και πολιτικός, η οποία είναι η 11η πρόεδρος του Σουρινάμ από τις 16 Ιουλίου 2025. Διετέλεσε πρόεδρος της Εθνοσυνέλευσης από το 2010 έως το 2020, αποτελώντας τη δεύτερη γυναίκα που κατείχε τη θέση αυτή στο Κοινοβούλιο του Σουρινάμ. Το 2024 έγινε πρόεδρος του Εθνικού Δημοκρατικού Κόμματος. Μετά την οριακή νίκη του κόμματός της στις γενικές εκλογές του 2025, εκλέχθηκε πρόεδρος στις 6 Ιουλίου 2025 και έγινε η πρώτη γυναίκα πρόεδρος στην ιστορία της χώρας.

## Πολιτική σταδιοδρομία
Η Σίμονς εκλέχθηκε για πρώτη φορά μέλος της Εθνοσυνέλευσης το 1996, εκπροσωπώντας την περιφέρεια του Παραμαρίμπο. Υπηρέτησε ως μία από τους αντιπροέδρους του Εθνικού Δημοκρατικού Κόμματος, που ιδρύθηκε από τον Ντέσι Μπουτέρσε. 

Τον Απρίλιο του 2012 η Σίμονς κατηγορήθηκε από την αντιπολίτευση στο κοινοβούλιο για αυταρχική συμπεριφορά λόγω της απόφασής της να απαγορεύσει στα μέλη της βουλής να αναφέρονται στον νόμο περί αμνηστίας του Απριλίου 2012 κατά τη διάρκεια συζήτησης για τον νόμο κατά του παρενοχλητικού καταδιωκτισμού.

Στις 8 Απριλίου 2020 η Σίμονς ορίστηκε επικεφαλής της Κοινοβουλευτικής Ομάδας Διαχείρισης Κρίσης COVID-19 κατά τη διάρκεια της πανδημίας COVID-19.

Στις 20 Ιουνίου 2020 η Σίμονς ανακοίνωσε την αποχώρησή της από την πολιτική. Αν και είχε εκλεγεί στις εκλογές του 2020, τελικά αποφάσισε να μην αναλάβει την έδρα της. Ο Στίβεν Τσανγκ, που βρισκόταν στην 6η θέση του ψηφοδελτίου του NDP, έγινε στη συνέχεια επιλέξιμος για την Εθνοσυνέλευση.

## Πρόεδρος του Σουρινάμ (2025–σήμερα)
Στις 13 Ιουλίου 2024 διαδέχθηκε τον Ντέσι Μπουτέρσε στην ηγεσία του Εθνικού Δημοκρατικού Κόμματος. Την επόμενη χρονιά, οδήγησε το κόμμα στην πρώτη θέση στις γενικές εκλογές. Το NDP κατέληξε σε συμφωνία συνασπισμού με πέντε άλλα κόμματα για να στηρίξουν την Σίμονς για την προεδρία. Μαζί, ο συνασπισμός κατείχε 34 έδρες, ακριβώς την απαραίτητη πλειοψηφία δύο τρίτων για την εκλογή προέδρου χωρίς την υποστήριξη άλλων κομμάτων.

Στις 3 Ιουλίου το Κόμμα Προοδευτικής Μεταρρύθμισης, που ηγείτο της κυβερνητικής συμμαχίας, ανακοίνωσε ότι δεν θα προτείνει υποψήφιο έναντι της Σίμονς. Καθώς δεν κατατέθηκε άλλη υποψηφιότητα εντός της προθεσμίας, η εκλογή της εξασφαλίστηκε. Εκλέχθηκε χωρίς αντίπαλο πρόεδρος στις 6 Ιουλίου, με τον ηγέτη του NPS Γκρέγκορι Ρούσλαντ ως αντιπρόεδρο.

## Προσωπική ζωή
Το 1981 η Σίμονς παντρεύτηκε τον Γκλεν Χέερλινγκς. Έχουν 3 παιδιά.

Η Σίμονς είναι ιατρός. Έλαβε το πτυχίο ιατρικής από το Πανεπιστήμιο Άντον ντε Κομ του Σουρινάμ, στη Σχολή Ιατρικής.

## Παραπομπές

## Εξωτερικοί σύνδεσμοι

Κατηγορία:Ηγέτες εν ενεργεία
Κατηγορία:Πρόεδροι του Σουρινάμ
Super Heroes GR

Οι **SuperHeroes GR** είναι ελληνικός, μη κερδοσκοπικός, εθελοντικός οργανισμός που στοχεύει στην ψυχική ενδυνάμωση παιδιών με ειδικές ανάγκες και θέματα υγείας. Τα μέλη του οργανισμού ντύνονται (κάνουν cosplay) υπερήρωες από κόμικ της Marvel και της DC, επισκέπτονται φιλανθρωπικά ιδρύματα, δομές κοινωνικής και υγειονομικής περίθαλψης και ψυχαγωγούν τα παιδιά μέσω αφήγησης ιστοριών και διαδραστικών παιχνιδιών.

## Ιστορικό
Η ιδέα για τη δημιουργία του οργανισμού ανήκει στον Μανδαλάκη Περικλή, στρατιωτικό με τον βαθμό του Ανθυπολοχαγού, ο οποίος άρχισε να μεταμφιέζεται ως Superman για να ψυχαγωγήσει την κόρη του, η οποία είναι στο φάσμα του αυτισμού. Η θετική ανταπόκριση που έδειξε, αποτέλεσε το κίνητρο για την επίσημη σύσταση του οργανισμού τον Ιανουάριο του 2017, με όραμα: «*Ένας κόσμος όπου κάθε παιδί με ειδικές ανάγκες μπορεί να παίρνει χαρά και να βλέπει με περισσότερη αισιοδοξία το μέλλον και την κοινωνία γύρω του*».

## Δράσεις
Οι SuperHeroes GR πραγματοποιούν τακτικά επισκέψεις σε παιδιατρικά ιδρύματα ανά την Ελλάδα. Ορισμένες ενδεικτικές δράσεις του οργανισμού περιλαμβάνουν:

* Συμμετοχή στο 4ο και 5ο ELPIDA Summer Festival στο Ογκολογικό Νοσοκομείο Παίδων «Μαριάννα Β. Βαρδινογιάννη – ΕΛΠΙΔΑ» όπου έπαιξαν, χόρεψαν και ζωγράφισαν μαζί με τα παιδιά
* Επίσκεψεις στην Εταιρεία Προστασίας Σπαστικών, το Παιδικό Χωριό SOS Ηρακλείου, την Ογκολογική Κλινική Παιδιών και Εφήβων του Πανεπιστημιακού Γενικού Νοσοκομείου Ηρακλείου
* Συμμετοχή σε δύο εκδηλώσεις του Δήμου Χαλκιδέων:
** Στο 1ο Συμπεριληπτικό Παιδικό Φεστιβάλ (21 - 22 Σεπτεμβρίου 2024) όπου παίξανε με τα παιδιά και βγάλανε φωτογραφίες μαζί τους 
** Στην δράση αλληλεγγύης για την Μαρία-Στυλιανή, παιδιού με αναπηρία 

## Τηλεοπτικές Εμφανίσεις
Η ομάδα έχει εμφανιστεί στις ακόλουθες τηλεοπτικές εκπομπές:

* Σαββατοκύριακο με τον Μάνεση» του τηλεοπτικού καναλιού Alpha 
* «Σήμερα» στον τηλεοπτικό σταθμό ΣΚΑΪ 
* Στις ειδήσεις του One Channel 

## Παραπομπές


## Εξωτερικοί σύνδεσμοι
*Ιστοσελίδα του οργανισμού
Κατηγορία:Μη κερδοσκοπικοί οργανισμοί
Betano (εταιρεία)

Η **Betano** είναι μια διεθνής διαδικτυακή πλατφόρμα αθλητικού στοιχηματισμού και τυχερών παιχνιδιών. Το εμπορικό σήμα ανήκει στον όμιλο Kaizen Gaming International Limited (KGIL), μια ελληνική εταιρεία GameTech με έδρα τη Μάλτα.

## Ιστορία και εταιρικές δραστηριότητες
Η μητρική εταιρεία της πλατφόρμας ιδρύθηκε στην Αθήνα το 2012, λειτουργώντας αρχικά υπό την ονομασία TCB Holdings. Το 2013, ο όμιλος ξεκίνησε τη δραστηριότητά του στην Ελλάδα και την Κύπρο με το εμπορικό σήμα Στοίχημαν. Αργότερα, η ελληνική εταιρεία τυχερών παιχνιδιών ΟΠΑΠ (Οργανισμός Προγνωστικών Αγώνων Ποδοσφαίρου) εξαγόρασε το πλειοψηφικό πακέτο μετοχών του ομίλου.

Η μάρκα Betano δημιουργήθηκε το 2018 για να ηγηθεί της διεθνούς επέκτασης της εταιρείας εκτός των ελληνόφωνων αγορών, αποκτώντας άδειες λειτουργίας και ξεκινώντας από αγορές όπως η Ρουμανία και η Γερμανία. Στη συνέχεια επεκτάθηκε στην Πορτογαλία και τη Λατινική Αμερική. Το 2020, η μητρική εταιρεία προχώρησε σε εταιρική αναδιάρθρωση και μετονομάστηκε επίσημα σε Kaizen Gaming. Σήμερα, η εταιρεία διατηρεί την επιχειρησιακή της έδρα στη Σλιέμα της Μάλτας.

### Χορηγίες
Στο πλαίσιο της παγκόσμιας επέκτασής της, η Betano επενδύει στρατηγικά σε αθλητικές χορηγίες. Στην Ευρώπη, η μάρκα συνεργάζεται με συλλόγους όπως η Πόρτο, η Σπόρτινγκ και η Μπενφίκα στην Πορτογαλία. Στη Λατινική Αμερική, η Betano είναι χορηγός της Φλαμένγκο στη Βραζιλία και της Ρίβερ Πλέιτ στην Αργεντινή.

### Αθλητικές διοργανώσεις

* Πρωτάθλημα ποδοσφαίρου Ρίο ντε Τζανέιρο 2022 
* Παγκόσμιο Κύπελλο FIFA 2022 
* Σούπερ Κύπελλο Βραζιλίας 2023 
* Κύπελλο Βραζιλίας 
* Παγκόσμιο Κύπελλο Συλλόγων FIFA 
* Πρωτάθλημα Ποδοσφαίρου Βραζιλίας - Series A 

## Παραπομπές


Κατηγορία:Εταιρείες ιδρυθείσες το 2018
Πλατιά Τήνου

Τα **Πλατιά** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Τα Πλατιά βρίσκονται στην ενδοχώρα του νησιού προς το βορειοδυτικό τμήμα του, στα Έξω Μέρη ή Οξωμεριά των ντόπιων, σε υψόμετρο 180 μέτρα και έχουν χαρακτηριστεί παραδοσιακός οικισμός από το 1978. Απέχουν περίπου 27 χιλιόμετρα βορειοδυτικά από την Χώρα και 3 χιλιόμετρα (οδικά) νοτιοανατολικά από τον Πύργο. Τα Πλατιά είναι κτισμένα στο πέρασμα προς τον Πύργο (Πάνορμο), µε θέα στη βορινή  πλευρά της Τήνου και νοτιοανατολικά τον όρμο Πανόρμου και τη νησίδα Πλανήτης. Η γύρω περιοχή είναι επίπεδη και σε αυτό οφείλει την ονομασία του το χωριό. 

Αναφέρονται επίσημα, μετά την Τουρκοκρατία, το 1835 γραμμένα ως *Πλατεία* να προσαρτώνται στον τότε δήμο Πανόρμου και το 1912 το όνομά τους να διορθώνεται σε Πλατιά. Σύμφωνα με το σχέδιο Καλλικράτης ανήκει στην Κοινότητα Πανόρμου που υπάγεται στη Δημοτική Ενότητα Πανόρμου του Δήμου Τήνου και σύμφωνα με την απογραφή 2021 απογράφηκαν 21 κάτοικοι. 

### Αξιοθέατα
Αξιοθέατα είναι ο ενοριακός ναός, τα Γενέθλια της  Θεοτόκου, με αξιόλογο μαρμάρινο καλλιτεχνικό διάκοσμο, το Ηρώο πεσόντων Πανορµιτών κατά τους βαλκανικούς  πολέμους, που είναι έργο του Τήνιου γλύπτη Μιχάλη Κουσκουρή και το κοιμητήριο του που αποτελεί υπαίθρια γλυπτοθήκη με τις επιτύμβιες ανάγλυφες αγαλματίδια κ.α. που υπάρχουν σε αυτό. Έχουν χαρακτηριστεί παραδοσιακός οικισμός από το 1978. 

## Εξωτερικοί σύνδεσμοι

* Τήνος - Το χωριό Πλατιά - Αφιέρωμα στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Τήνου
Ρόχαρης Τήνου

Ο **Ρόχαρης** είναι πολύ μικρός οικισμός και παραλία της Τήνου στις Κυκλάδες, που βρίσκεται στο βορειοανατολικό τμήμα του νησιού σε υψόμετρο 8 μέτρα. Είναι γνωστός για την παραλία του που είναι νοτιοανατολικά από αυτήν του Όρμου Πανόρμο, έχει θέα βορειοανατολικά το Βόρειο Αιγαίο, είναι οργανωμένη και η αμμουδιά της έχει κατά μήκος της διάσπαρτα αρμυρίκια. Απέχει περίπου 32 χιλιόμετρα βορειοδυτικά από την Χώρα και 11 χιλιόμετρα βορειοδυτικά από τον Πύργο (Πάνορμο). Απογράφεται επίσημα, ως ξεχωριστός οικισμός, το 1991 στην τότε κοινότητα Πανόρμου Τήνου. Σύμφωνα με το σχέδιο Καλλικράτης ανήκει στην Κοινότητα Πανόρμου που υπάγεται στη Δημοτική Ενότητα Πανόρμου του Δήμου Τήνου και σύμφωνα με την απογραφή 2021 απογράφησαν 9 κάτοικοι.

## Παραπομπές


Κατηγορία:Χωριά της περιφερειακής ενότητας Τήνου
Πρωτάθλημα Νέων ΟΥΕΦΑ 2016–17

Το **Πρωτάθλημα Νέων ΟΥΕΦΑ 2016–17** ήταν η τέταρτη σεζόν του Πρωταθλήματος Νέων ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την UEFA.

Η Τσέλσι ΦΚ ήταν η κάτοχος του τίτλου, έχοντας κερδίσει τις δύο προηγούμενες διοργανώσεις. Ωστόσο, δεδομένου ότι οι κάτοχοι του τίτλου του Πρωταθλήματος Νέων ΟΥΕΦΑ δε λάμβαναν αυτόματη θέση πρόκρισης, και τόσο η ανδρική ομάδα της Τσέλσι δεν κατάφερε να προκριθεί στο ΟΥΕΦΑ Τσάμπιονς Λιγκ 2016–17 όσο και η ομάδα των ακαδημιών της Τσέλσι δεν κατάφερε να  ατακηήσει τν Προφέσιοναλ Κ18 Ντιβέλοπμεντ Λιγκ 1 2015–16, δεν προκρίθηκαε ε αυτό το τουρνουά για να υπερασπιστούν τον τίτλο τους.

Η Ρεντ Μπουλ Σάλτσμπουργκ κατέκτησε τον πρώτο της τίτλο, αφού νίκησε την Μπενφίκα με 2–1 στον τελικό. Αυτή ήταν η πρώτη φορά που ο νικητής (ή ένας φιναλίστ) είχε περάσει από το *μονοπάτι των εγχώριων πρωταθλητών* της διοργάνωσης και η πρώτη φορά που νικήσε ομάδα που δεν είχε κατακτήσει στο παρελθόν ευρωπαϊκό τρόπαιο, κάτι που επανέλαβε ο Ολυμπιακός το 2024, πριν κατακτήσει η ανδρική ομάδα το ΟΥΕΦΑ Κόνφερενς Λιγκ της ίδιας σεζόν.

## Παραπομπές


Κατηγορία:ΟΥΕΦΑ Γιούθ Λιγκ
Κούνος Λακωνίας

Ο **Κούνος** είναι χωριό και έδρα της ομώνυμης τοπικής κοινότητας, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 180 μέτρων και έχει χαρακτηριστεί παραδοσιακός οικισμός. Έχει χαρακτηριστεί παραδοσιακός οικισμός από το 1978.

## Ιστορικά στοιχεία
Στην κοιλάδα Καραβά κοντά στον Κούνο έχουν βρεθεί κατάλοιπα βυζαντινού οικισμού, και στο χωριό βρίσκεται ο ναός της Αγίας Κυριακής, ο οποίος χρονολογείται από τον 12ο αιώνα. Η παλαιότερη μνεία στον σύγχρονο οικισμό είναι στην έκθεση της *Βενετικής Αποστολής* του 1571, όπου αναφέρεται ως casale detto CUNO. Το όνομα Κούνος μπορεί να προέρχεται από τη σλαβική λέξη kuna, η οποία σημαίνει κουνάβι, ή την ελληνική λέξη κώνος.

Το χωριό αναφέρεται επίσης στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως Chounos di Condestauli με 60 νοικοκυριά. Το όνομα υποδεικνύει ότι στο χωριό κυριαρχούσε η οικογένεια των Κοντόσταυλων, όμως φαίνεται ότι με τις μεταναστεύσεις του 16ου και του 17ου αιώνα το ανθρωπωνύμιο εξαφανίστηκε. Αναφέρεται επίσης σε υπόμνημα του 1655 το οποίο φυλάσσεται στο Γενικό Αρχείο του Σιμάνκας ως Cunos. Στον κώδικά του Muazzo το 1695 αναφέρεται ως villa Cuno με 100 μάχιμους άνδρες, ενώ στην ενετική απογραφή του Grimani το 1700 αναφέρεται ως Cuno με 46 νοικοκυριά και 180 κατοίκους υπαγόμενο στην Bassa Maina (Κάτω Μάνη). Το χωριό αναφέρεται ως Κούνος στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στο έγγραφο *Etat du Magne* του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού αναφέρεται ως Cunus με 35 μάχιμους άντρες. Στην στατιστική της γαλλικής Επιστημονικής Αποστολής του 1829 αναφέρεται ως Kouno στην περιοχή της Μαΐνης με 25 νοικοκυριά.

Στην απογραφή του 1844 ο Κούνος έχει 432 κατοίκους. Στην απογραφή του 1879 είχε 405 κατοίκους. Στην απογραφή του 1907 είχε 344 κατοίκους. Στη συνέχεια ο πληθυσμός τους μειώθηκε και το 1971 είχε 76 κατοίκους.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
* Ο ναός του Αγίου Ιωάννη είναι μονόχωρος, καμαροσκέπαστος ναός, μεγάλων διαστάσεων. Στην τοιχοποιία του έχουν ενσωματωθεί βυζαντινά γλυπτά και λαϊκά γλυπτά του 19ου αιώνα. Ο ναός χρονολογείται είτε στα τέλη του 18ου αιώνα ή στις αρχές του 19ου. Στο εσωτερικό του σώζονται μεταβυζαντινές αγιογραφίες του 19ου αιώνα.
* Ο ναός της Κοίμησης Θεοτόκου είναι μονόκλιτος καμαρόσκεπος ναός των βυζαντινών χρόνων. Στο εσωτερικό του σώζονται δύο στρώματα τοιχογραφιών, από τον 11ο και τον 13ο αιώνα. Ακριβώς βόρεια του ναού βρίσκεται ερειπωμένος ναός.
* Ο ναός των Πέντε Αγίων είναι μονόκλιτος καμαρόσκεπος. Στο εσωτερικό του σώζονται τοιχογραφίες του 11ου αιώνα.
* Στο χωριό σώζονται τα ερείπια της Μονής Μεταμόρφωσης Σωτήρα.
* Στο χωριό βρίσκονται πολλές πυργοκατοικίες, από τις οποίες ξεχωρίζουν αυτές των Παπαδόγγονα, Δικαιόπουλων και Τραγαρουλιάνων.

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Κουμελάς Τήνου

Ο **Κουμελάς** είναι ακατοίκητος οικισμός και παραλία της Τήνου στις Κυκλάδες.

## Γενικά στοιχεία
Ο Κουμελάς βρίσκεται στο βορειοανατολικό τμήμα του νησιού σε υψόμετρο 20 μέτρα. Απέχει περίπου 32 χιλιόμετρα βορειοδυτικά από την Χώρα και 10 χιλιόμετρα βορειοδυτικά από τον Πύργο (Πάνορμο). Στα βορειοανατολικά του είναι τα λατομεία πράσινου μαρμάρου. Απογράφεται επίσημα, ως ξεχωριστός οικισμός, το 1991 στην τότε κοινότητα Πανόρμου Τήνου. Σύμφωνα με το σχέδιο Καλλικράτης ανήκει στην Κοινότητα Πανόρμου που υπάγεται στη Δημοτική Ενότητα Πανόρμου του Δήμου Τήνου και σύμφωνα με την απογραφή 2021 δεν έχει κατοίκους.

## Εξωτερικοί σύνδεσμοι

* Τήνος το "Πράσινο Λατομείο" στο https://www.youtube.com/.
* «Λατομείο Θάλασσα»: Μια performance που περιδιαβαίνει τα μάρμαρα της Τήνου στην Καθημερινή

## Παραπομπές


Κατηγορία:Χωριά της περιφερειακής ενότητας Τήνου
Βεναρδάτος Τήνου

Ο **Βεναρδάτος** ή **Βεναρδάδος** είναι πολύ μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία
Ο Βεναρδάτος βρίσκεται στο βορειοδυτικό τμήμα του νησιού, στα Έξω Μέρη ή Οξωμεριά των ντόπιων, σε υψόμετρο 160 μέτρα και είναι κτισμένος σε λόφο δίπλα (νοτιοανατολικά) από τον Πύργο (Πάνορμο) ενώ  απέχει περίπου 22 χιλιόμετρα βορειοδυτικά από την Χώρα. Το χωριό καταγράφεται σε γραπτές αναφορές του 1700 και όνομά οφείλεται στο κυριώνυμο του *Bernardo* που υπήρξε άρχοντας του την περίοδο της Ενετοκρατίας. Ενοριακός ναός είναι ο Άγιος Ιωάννης ο Θεολογος (ο Βρονταράς) με αξιόλογο μαρμάρινο τέμπλο και αγιογραφίες του Νίκου Γαϊτη, που γεννήθηκε το 1920 στο Βεναρδάτο. Έχει χαρακτηριστεί παραδοσιακός οικισμός από το 1988. 

Αναφέρεται επίσημα, ως ξεχωριστός οικισμός, για πρώτη φορά το 1908, γραμμένος ως *Βενερδάδος*, να απογράφεται στον τότε δήμο Πανόρμου Τήνου και το 1912 να διορθώνεται το όνομά του σε *Βεναρδάδος ή Δεναρδάδος*. Το 1940 το όνομά του διορθώθηκε σε Βεναρδάτος Σύμφωνα με το σχέδιο Καλλικράτης ανήκει στην Κοινότητα Πανόρμου που υπάγεται στη Δημοτική Ενότητα Πανόρμου του Δήμου Τήνου και σύμφωνα με την απογραφή 2021 απογράφηκαν 11 κάτοικοι.

## Παραπομπές


Κατηγορία:Χωριά της περιφερειακής ενότητας Τήνου
Αψίδα του Θριάμβου (Βουκουρέστι)

Η **Αψίδα του Θριάμβου** (ρουμανικά: *Arcul de Triumf*) είναι μια θριαμβική αψίδα που βρίσκεται στην οδό *Kiseleff*, στο βόρειο τμήμα του Βουκουρεστίου της Ρουμανίας. Το μνημείο, σχεδιασμένο από τον Πέτρε Αντονέσκου, τιμά τη νίκη της Ρουμανίας στον Πρώτο Παγκόσμιο Πόλεμο και τη στέψη του βασιλιά Φερδινάνδου Α΄ και της συζύγου του Μαρίας.

## Ιστορία
Η πρώτη, ξύλινη, θριαμβευτική αψίδα χτίστηκε βιαστικά, μετά την ανεξαρτησία της Ρουμανίας (1878), ώστε τα νικηφόρα στρατεύματα να μπορούν να παρελάσουν από κάτω της. Μια άλλη αψίδα με σκελετό από σκυρόδεμα και γύψινο εξωτερικό με περίτεχνα γλυπτά και διακόσμηση, σχεδιασμένη από τον αρχιτέκτονα Πέτρε Αντονέσκου, χτίστηκε στην ίδια τοποθεσία μετά τον Α' Παγκόσμιο Πόλεμο το 1922. Το εξωτερικό της αψίδας, το οποίο είχε υποστεί σοβαρή φθορά, αντικαταστάθηκε το 1935 από το τρέχον, πολύ πιο λιτό νεοκλασικό σχέδιο, που εμπνεύστηκε περισσότερο από την Αψίδα του Θριάμβου στο Παρίσι. Η νέα αψίδα, επίσης σχεδιασμένη από τον Αντονέσκου και κατασκευασμένη από πέτρα, εγκαινιάστηκε την 1η Δεκεμβρίου 1936.

Στις μέρες μας, η Αψίδα του Θριάμβου είναι ένα από τα χαρακτηριστικά σύμβολα της ρουμανικής πρωτεύουσας. Στρατιωτικές παρελάσεις πραγματοποιούνται κάτω από την αψίδα κάθε 1η Δεκεμβρίου, για την Εθνικής Εορτή της Ρουμανίας.

## Παραπομπές


## Εξωτερικοί σύνδεσμοι
* 

Κατηγορία:Αψίδα του Θριάμβου
Κατηγορία:Κτίρια και κατασκευές στη Ρουμανία
Κατηγορία:Βουκουρέστι
Αψίδα του Θριάμβου (Κισινάου)

Η **Αψίδα του Θριάμβου** (ρουμανικά: *Arcul de Triumf*, υπό την σοβιετική κυριαρχία "*Αψίδα της Νίκης*") είναι μια θριαμβική αψίδα και ένα αρχιτεκτονικό μνημείο εθνικής σημασίας, που περιλαμβάνεται στο Μητρώο Ιστορικών και Πολιτιστικών Μνημείων του δήμου του Κισινάου της Μολδαβίας μαζί με τον Καθεδρικό Ναό της Γεννήσεως του Χριστού.

## Ιστορία
Χτίστηκε το 1840–1841 υπό την δημαρχία του Έλληνα Παντελεήμων Ι. Σιναντίνο και σύμφωνα με το σχέδιο του αρχιτέκτονα Λούκα Ζάουσκεβιτς, για να τιμήσει τη νίκη της Ρωσικής Αυτοκρατορίας στον Ρωσοτουρκικό πόλεμο του 1828–1829. Μέσα στην αψίδα υπάρχει μια γιγάντια καμπάνα βάρους 6,4 τόνων, χυτευμένη απο τουρκικά κανόνια που είχαν καταληφθεί στο Ισμαήλιο.

Τα πρώτα ρολόγια στην αψίδα τοποθετήθκαν το 1842. Τα έφεραν από την Οδησσό και επτά χρόνια αργότερα, ένας δυνατός άνεμος έσκισε το καντράν και χρειάστηκε να αντικατασταθεί. Το πραγματικό ρολόι λειτούργησε χωρίς επισκευή μέχρι την έναρξη του Δεύτερου Παγκόσμιου Πολέμου, όταν χτυπήθηκε από τους βομβαρδισμούς το 1941.

Το 1945, στους τοίχους της Αψίδας τοποθετήθηκαν αναμνηστικές πλάκες με τα ονόματα των μαχητών του σοβιετικού στρατού και των πολιτών της Μολδαβικής ΣΣΔ που πολέμησαν στην περιοχή της Βεσσαραβίας στον Δεύτερο Παγκόσμιο Πόλεμο και έλαβαν τον τίτλο των «Ηρώων της Σοβιετικής Ένωσης». Το μνημείο και ο μηχανισμός του ρολογιού του αναστηλώθηκαν πλήρως το 1973. Οι αναμνηστικές πλάκες αφαιρέθηκαν το 1991 μετά την διακήρυξη της ανεξαρτησίας της Μολδαβίας.

## Περιγραφή
Η αψίδα έχει τετράγωνη κάτοψη και έχει δύο επίπεδα. Το ύψος του μνημείου είναι 13 μ. Τα κιονόκρανα των τεσσάρων πυλώνων της κατασκευής είναι σκαλισμένα σε κορινθιακό ρυθμό. Το ανώτερο επίπεδο είναι διακοσμημένο σε κλασικό ρυθμό. Στην μπροστινή πλευρά είναι τοποθετημένο ένα μηχανικό ρολόι που φωτίζεται τη νύχτα. Τα στολίδια και τα κιονόκρανα είναι κατασκευασμένα από κεραμικό υλικό.

## Φωτογραφίες

File:Arcul de Triumf din Chișinău 04 - February - 2020 16.20.31 37.jpg
File:Триумфальная Арка, Кишинев, Республика Молдова Arcul de Triumf, Chisinau, Republica Moldova Arch of Triumph, Chisinau, Republic of Moldova (51161091844).jpg
File:Arcul de Triumf din Chișinău 11 - May - 2019 18.09.59 67.jpg
File:Arcul de Triumf din Chișinău 04 - February - 2020 16.23.29 43.jpg


## Παραπομπές


## Εξωτερικοί σύνδεσμοι
* 

Κατηγορία:Αψίδα του Θριάμβου
Κατηγορία:Κτίρια και κατασκευές στη Μολδαβία
Κατηγορία:Κισινάου
3037 Άλκου

Ο **Άλκου (Alku)** είναι ένας αστεροειδής που ανήκει στην κεντρική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,6 ή 11,8. Ανακαλύφθηκε το 1944 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας. Ο αστεροειδής πήρε το όνομά του από το ιστιοπλοϊκό σκάφος *Alku* («αρχή» στα φινλανδικά).
## Φυσικά χαρακτηριστικά
Η μέση διάμετρος του Άλκου εκτιμάται σε 20 χιλιόμετρα περίπου. Ο φασματικός τύπος του είναι **C** (ανθρακούχος), ενώ το άλβεδό του είναι 0,1131 ± 0,011 (από δεδομένα του IRAS).

Μία περιστροφική καμπύλη φωτός για αυτό τον αστεροειδή ελήφθη από φωτομετρικές μετρήσεις του αστρονόμου Μπράιαν Γουόρνερ στο Αστεροσκοπείο Πάλμερ Ντιβάιντ του Κολοράντο, τον Ιανουάριο του 2005. Η καμπύλη φωτός έδωσε μια σαφώς καθορισμένη περίοδο περιφοράς 11,844 ± 0,002 ωρών με διακύμανση φωτεινότητας 0,95 σε μέγεθος.

Αλκου
Φθηνά Tricks 2

Το ***Φθηνά Tricks 2*** είναι το πέμπτο στούντιο άλμπουμ του Έλληνα ράπερ Bloody Hawk και το δεύτερο άλμπουμ της τριλογίας *Φθηνά Tricks*, ακολουθώντας το *[[Φθηνά Tricks]]* (2023). Κυκλοφόρησε στις 30 Μαΐου 2024 από τη Minos EMI και απέσπασε θετικά σχόλια από τους κριτικούς. Το άλμπουμ περιλαμβάνει συνεργασίες με τους Mateos Nps, Toquel, Wang, Dani Gambino, Fann και Εθισμός. Την παραγωγή ανέλαβαν οι Bloody Hawk, Mateos Nps, Rigasbeats, Beats Pliz, Ortiz και Docent.

Το 2025 κυκλοφόρησε το τελευταίο μέρος της τριλογίας, *[[Φθηνά Tricks 3]]*.

## Λίστα κομματιών

## Παραπομπές


## Εξωτερικοί σύνδεσμοι

* *[https://open.spotify.com/album/723nAhgLLTPuxBuJlsNSOU Φθηνά Tricks 2]* στο Spotify
* *[https://www.youtube.com/playlist?list=PLEaWXpLoxDDrJH3SDDnLAIH9KXYbXeK6F Φθηνά Tricks 2]* στο YouTube
* *[https://music.apple.com/gr/album/fthina-tricks-2/1747931763?l=el Φθηνά Tricks 2]* στο Apple Music

Κατηγορία:Άλμπουμ του 2024
Κατηγορία:Δισκογραφία του Bloody Hawk
Κατηγορία:Άλμπουμ από τη Minos EMI